Wenn me des gwüsst hätt...  denn mängmol  frogt me sich,  worum denn eigentlich,  liegt unsi Zuekunft so im Nebel ?  Goethe,Schiller, Hebel,schriibe sitelang,  über der eine Zämmehang.  Dass me immer sait: "Ach, wär des nett,  wenn me des gwüsst hätt !"     Aber isch denn wirklich alles unbekannt ?  Die Frog stell ich do jetzt ins Land,  bruchts denn Glaskugle und Tarokarte,  Astrologe in Sternwarte,  Nostradamus-Jünger und Augure,  die in Zuekunft luege, do gohts dure,  dann hättsch gwüsst und anderscht entschiede,  de eind oder ander Weg vermiede !     Ä Stolperstei umgange, oder wenn me mag,  verschobe uff ä andere Tag.  Doch´s git Sache im Läbe, die eifach passiere -  nur fallt´s uns schwer des z`akzeptiere !  Und jede kennt die zwei alte Götti,  de "Wenni" und de "Hätti",  und mängmol schients mir faschd ä so,  als würd me lieber dänke loh,  als sälber drüber her z`sinniere:  Was isch drno, wenn so  duet passiere?     Ä Bischpiel ?  D`Vreni sait zu ihrem Megge:  "Du blibsch jo scho im Sessel stecke !  Mensch Kerle" schimpft sie heiser,  "Du wirsch jo immer feiser !  Hätt ich des gwüsst unglooge -  wär ich zue dem im dritte Stock uffe zoge !"  Druf sait de Megge: "Schätzle muesch nit flueche,  du hesch gsait, dass de ä feschde Fründ würdsch sueche,  aber herzallerliebschdi Vreni,mir gohts jo wirklich ähnli,  denn dä ussem dritte Stock,  dä Enzo,  dä het ich au gern gno !"  Tja, wenn me wüsst, was wird passiere,  dann könnt me sich jo arrangiere....     Noeins??  Finanzschonglöre uff de ganze Welt,  verzocke Billione Euro-Geld,  ohni mit de Wimpre z´zucke,  so schnell kasch gar nit neues drucke !  Mit Sparbuech, Aktie und alle kleine Obuli,  spiele die Monopoli!  Und alles was für sälli zählt,  isch doch nur ihr eige Geld !  Jetz wird do inne ä mängge sage:  "Duen die nit Ängschd vor Strofe plage ?"  Wenn me des gwüsst hätt,  dass uf dene ihrem Spielbrett,  ä ganz wichtig´s Feldli fehlt:  Des "Gehe ins Gefängnis"-Feld.     Oder:  de Kurany, Ballack und de Frings,  die schreie alli: "Halt jetzt längts !  Des cha de Schwarzwälder nit mit uns mache,  uns uff d Bank !? - isch der no ganz bache ??"  Die wänn, do duets di friere,  dass der ihne ä Stammplatz duet garantiere.  Doch die  hän d´Rechnig, des isch mi Verdacht,  ohni de allemannisch Sturkopf gmacht.  De Jogi haut, wie´s unser Wese isch,  eimol richtig uff de Tisch-  und scho kusche sälli drei Gselle:  "Nei, so hän mir des nit wölle !!!"  Doch do mues ich als Besserwüsser griese:  "Das hätte sie wüsse miesse !"      Und do z´ Lörrach?  ...wohnt de beschde Trainer vo de Welt !  Klar,´s isch de Otmar Hitzfeld -  der hät ä Problem, des liegt uff de Hand,  mit  Muetersproch und Vaterland.  Der zieht doch, es isch chum wohr,  d´Schwiizer Nati unsere Bundeskicker vor !?  Und git er dann ä Interview, no chunnt, do duets di gruuse,  ä Kauderwelsch us Alemannisch und Schwiizerdütsch use.  Un de sportliche Erfolg ? Dä isch bescheide...  Otmar, du bisch nit zue beneide...  Es brucht halt meh als ä guede Trainerstab,  nit jede Sennebuur git ä gscheite Kicker ab.  Dann sag ich nit ganz ohni Spott:  "Das isch öbbis, was me  wüsse sott !"     Wenn me numme immer wüsst, was chunnt,  an wellem Tag, zu wellere Stund,  des eini oder andri Glück,  oders´nächschde Missgeschick...  Ja, denn müsst me nit druff reagiere,  sich mit däm Unvorhergsehne arrangiere,  ja, dann wär s´ Läbe nümm so ungefähr  und mängmol numme halb so schwer !     Aber wär des denn nit schad ?  Wär, wenn me alles wüsst, s Läbe nit fad ?  Joguet wer weiss des scho ?  Und  trotzdem bliebt die Frog so stoh:  "Ach, wär des nit nett,  wenn me des gwüsst het ?!?"     von Stephan Vogt (stellvertretender Oberzunftmeister)